
SFÂNTUL DUH ŞI RELIGIILE NECREȘTINE 


1. Motivația temei 


Pe drumul către Jubileul din anul 2000, nu suntem singuri. Împreună 
cu noi, circa un miliard de creştini, se află alte patru miliarde de oameni care 
nu au auzit de Cristos şi Evanghelia sa, dar care, prin felul de a trăi, prin cul- 
tura şi religia lor, îl aşteaptă sau îl caută. Nu putem închide ochii în faţa aces- 
tei stări de lucruri, adoptând comportamentul struțului. Dacă îi ignorăm, este 
ca şi cum i-am ucide. În privinţa lor, Dumnezeu Tatăl ne va întreba până la 
sfârşitul lumii: unde este fratele tău Abel? Cristos este bucuria noastră, iar 
dacă este o bucurie atunci trebuie împărtăşită şi acestora. Cel care face ca bu- 
curia lui Cristos să devină viață şi mântuire pentru necreştini este Sfântul Duh. 


În sensul acesia, mijloacele de comunicare în masă, emigrările, nevoia 
de tehnologie şi industrie, turismul, uneori chiar sărăcia economică sau/şi spi- 
rituală, contribuie la întâlnirea dintre oameni şi a propriilor orizonturi de 
viaţă. Pământul întreg a devenit un fel de sat mai mare. Fără îndoială, anu- 
larea distanțelor dintre sate, oraşe, țări şi continente, măreşte apropierea 
dintre oameni dar prezintă probleme şi polarități noi. Astfel, dacă în formarea 
lui homo mediterraneus, Atena (filozofia greacă) şi Ierusalimul (Biblia) au 
jucat un rol decisiv, acum în formarea lui homo planetarius, Ierusalimul este 
provocat de Benares, New Delhi, Mecca, Bagdad sau Teheran, adică de 
religiile Asiei. 

Biserica creştină, şi în special Biserica catolică, vede această modi- 
ficare de conştiinţă a omului ca un semn al timpurilor. În virtutea mandatului 
primit de la Cristos, de a merge în lumea întreagă şi de a predica Evanghelia 
la toată făptura (Me 16,15), dialogul cu celelalte religii este conatural Bisericii 
din ziua de Rusalii când Duhul Sfânt coboară asupra ucenicilor şi le dă 
puterea de a mărturisi moartea şi Învierea Domnului până la marginile 
pământului (Fap 1,8). 

Dialogul religios este o lucrare permanentă a Tradiţiei creştine. Din 
punct de vedere teologic, dialogul izvorăşte din Sfânta Treime, deoarece ac- 
tualizează misiunea Logos-ului veşnic şi a Duhului Sfânt în economia mân- 
tuirii. Prin Cuvânt, Tatăl cheamă toate ființele umane la existență, iar prin 
Suflarea sa le dă viață. Prin Fiul, care a îmbrăcat firea noastră trupească şi a 
fost uns cu Duhul Sfânt, se adresează oamenilor ca unor prieteni: A apărut 
pe pământ şi a trăit printre oameni şi le-a descoperit întreaga cale a înţelep- 
ciunii (Bar 3,37-38). Duhul său dătător de viață transformă Biserica în 
Trupul lui Cristos şi o trimite la toate popoarele pentru a le vesti lor Vestea 
cea Bună a Învierii!. 

Din punct de vedere biblic, dialogul religios se bazează pe credinţa în 
Dumnezeul Domnului nostru Isus Cristos care vrea ca toți oamenii să se mân- 
tuiască. Planul de mântuire în Cristos, ne spune Sfântul apostol Paul, precede 
creaţia lumii (Æf 1,3-10) şi se realizează, subliniază Sfântul apostol Ioan, prin 
trimiterea lui Isus în lume, dovada iubirii infinite pe care Tatăl o are față de 
omenire (In 3,16-17). Aşadar, Dumnezeul revelat în creştinism este Tatăl 
tuturor oamenilor şi al tuturor națiunilor (Fap 28,28). Totuşi, planul de 
mântuire al tuturor oamenilor se realizează în mod deplin în Isus Cristos, de 
aceea mântuirea se obține numai prin credinţa în El. Cei care cred în Isus 
Cristos sunt adevărații urmaşi ai lui Abraham (Rom 9,6-7). Prin urmare, 
Biserica este sacramentul universal al mântuirii. 


Magisterul Bisericii afirmă prin Conciliul Vatican II că necreştinii au 
o anumită legătură cu poporul lui Dumnezeu, structurată în felul următor: mai 
întâi se află evreii; în al doilea rând musulmanii, în al treilea rând cei care fără 
vina lor ignoră Evanghelia lui Cristos şi nu cunosc Biserica, dar îl caută pe 
Dumnezeu cu inimă sinceră şi se străduiesc să împlinească voinţa sa cunos- 
cută prin conştiinţă; în al patrulea rând cei care, fără vina lor, nu au ajuns încă 
la cunoaşterea clară a lui Dumnezeu, dar cu toate acestea se străduiesc să 
ducă o viață onestă?. În sensul acesta, Conciliul Vatican II precizează că 


w 
1! COMMISSIONE TEOLOGICA INTERNAZIONALE, JI cristianesimo e le 
religioni (1997), nr. 114-115. 
? CONCILIUL VATICAN II, Lumen gentium, nr. 16. 

sintagma extra Ecclesiam nulla salus are rolul de a-i îndemna la fidelitate pe 
membrii Bisercii” şi, dacă este integrată în sintagma mai generală extra 
Christum nulla salus, exprimă de fapt chemarea la mântuire care este adre- 
sată tuturor oamenilor. Cel care înfăptuieşte mântuirea în această zonă a 
Bisericii nemarcată geografic şi temporal este Sfântul Duh. 


În raport cu religiile necreştine, putem spune că Sfântul Duh a lucrat 
sau a fost prezent în istoria oamenilor înainte de glorificarea lui Cristos şi de 
Rusalii. Rolul său a fost şi este acela de a pregăti terenul pentru primirea 
Evangheliei şi de a desăvârşi apropierea dintre Dumnezeu şi om. 


2. Distincția dintre Duhul divin şi duhul uman 


În vederea pregătirii Marelui Jubileu, anul 1998 este consacrat 
Sfântului Duh. În sensul acesta se propun celebrări, seminarii, conferinţe etc., 
cu scopul de a-i sensibiliza pe creştini în fața acestei prezenţe inefabile. Totuşi, 
trebuind acum să vorbim despre Duhul Sfânt, recunoaştem că este greu, 
deoarece fiind El existenţa, viața însăşi, nu se lasă cuprins printr-o idee sau 
concept“. Dacă ne-am referi la celelalte persoane ale Sfintei Treimi, s-ar părea 
că lucrurile stau altcumva. De exemplu, pe Dumnezeu Tatăl nimeni nu l-a 
văzut vreodată, totuşi toți avem un tată aici pe pământ şi acesta seamănă 
într-un anumit fel, dar seamănă, cu Dumnezeu. În privinţa lui Isus, nu avem 
nici o problemă. A fost un om ca şi noi şi despre oameni avem o anumită 
idee. Dar despre Sfântul Duh ce putem spune sau cu cine îl putem compara? 
Unde îl putem găsi? 

Fără îndoială, creştinii au ceva din Duhul Sfânt, mai exact au darurile 
sale. De asemenea, Sfânta Scriptură este plină de Duhul Sfânt. Însă mulți 
creştini au pierdut focul sacru, iar Biblia a devenit pentru ei o carte ca oricare 


° ORIGENE, In Jesu Nave, 3, 5, (Sch 71, 142ss); SF. GIPRIAN, De cath. unit., 6 
(CSEL 3/1, 214s). 

*Cfr. revista Fêtes et Saisons, nr. 517 (août-septembre 1997), care este dedicată în 
întregime Sfântului Duh. 


Dialog teologic 1(1998) 127 


altă carte. De aceea pornim în căutarea Lui. Locurile prezenței sale active 
există şi acestea pot fi rezumate la trei: creația, omul şi Biserica. 


În general, pentru a înțelege ceva despre Sfântul Duh, trẹbuie să ne 
folosim de imagini, aşa cum face deseori şi Sfânta Scriptură din care aflăm că 
El este puternic şi insesizabil ca vântul (Ps 47,8), tainic şi răbdător ca un 
izvor, cald şi viu ca focul (Le 24,32), plăcut şi gingaş ca un porumbel, 
parfumat şi dătător de sănătate ca uleiul (Ps 132). Totuşi, imaginile nu spun 
nimic despre Duhul Sfânt ca persoană a Sfintei Treimi. 


Revelația treptată a Duhului lui Dumnezeu şi a Duhului lui Isus ca 
persoană o găsim în alte texte din Vechiul şi Noul Testament, de care însă noi 
nu ne ocupăm aici, şi este cuprinsă în formula definită de cei 150 de Părinţi 
de la Conciliul din Constantinopol din 381: l 


(Credimus) et in spiritum sanctum, dominum et vivificatorem, 
ex patre procedentem, cum patre et filio coadorandum et 
conglorificandum, qui locutus est per prophetas’. 


Din punct de vedere doctrinar, Sfântul Duh este Dumnezeu adevărat 
care mijloceşte cunoaşterea adevărului lui Dumnezeu, îl îndumnezeeşte pe 
om, îi dăruieşte mântuirea, desăvârşirea şi unirea cu Dumnezeu. Pentru Sfinţii 
Părinţi, există o deosebire clară între Duhul divin şi duhul uman. De exemplu, 
Sfântul Augustin spune că Duhul Sfânt este iubirea lui Dumnezeu în per- 
soană, unirea dintre Tatăl şi Fiul. Prin legătura cu Duhul Sfânt, omul ajunge 
la Tatăl prin mijlocirea Fiului, iar duhul uman îşi află împlinirea şi poate fi 
înţeles ca chip al lui Dumnezeu Întreit.S Darul Duhului Sfânt prin mijlocirea 


$ Expositio fidei CL patrum, în: CONCILIORUM OECUMENICORUM 
DECRETA, Edizione Dehoniane, Bologna 1991, p. 24. Termenul latinesc procedentem este 
traducerea termenului grecesc éxropvóu evov. Comentând aceşti termeni pe un fond biblic 
şi patristic, E. Ferenţ susţine că Duhul Sfânt purcede de la Tatăl şi de la Fiul întrucât “este 
comuniunea sa consubstanţială cu cele două persoane, iar ecporeuzia lui fiind însăşi 
originea sa fontală din Tatăl prin Fiul”. Cfr. E. FERENŢ, Purcederea sau Ecporeuzia?, în: 
Mesagerul Sfântului Anton 17 (iulie 1996) 12-19. De asemenea, cfr. CONSILIUL 
PONTIFICAL PENTRU PROMOVAREA UNITĂȚII CREȘTINILOR, “Tradițiile greacă 
şi latină privind purcederea Duhului Sfânt” (1995), în: Verbum 7 (1995-1996) 7-18. 

6 Cfr. triadele augustiniene: mens-notitia-amor, memoria-intellectus-voluntas. 

lui Isus Cristos redeschide posibilitatea unirii duhului uman cu Dumnezeu, 
duh uman care fiind căzut în păcat nu poate să-şi regăsească destinul originar 
decât prin unirea cu Duhul divin. Unirea omului cu Dumnezeu în iubire 
caracterizează întreaga istorie a lui Dumnezeu cu oamenii şi are ca temei 
libertatea lui Dumnezeu şi libertatea creaturală a omului. 


Discursul teologic despre Duhul lui Dumnezeu şi despre duhul omului 
a primit un anumit impuls în epoca modernă din partea filozofiei Spiritului, 
în mod deosebit din partea filozofiei hegeliene”. În timpul acesta, conceptul 
grec de spirit, care se explică prin termenii de pneuma, nous, logos, psyche, 
este folosit în raport cu Dumnezeu pentru a-i atribui caracterul spiritualității. 
Dacă Dumnezeu este Spirit sau Duh, atunci El se deosebeşte de materie, de 
ceea ce este mort, pasiv sau inform. De asemenea, prin conceptul de spirit se 
atribuie lui Dumnezeu acte de gândire şi de voință, de rațiune şi de libertate. 
Însă trebuie reținut că toate aceste atribuiri, rămân în cadrul teismului. Ceva 
asemănător se poate spune şi despre om, care datorită spiritualității sale este 
nemuritor ŞI în consecință, poate să se deschidă către ceilalți oameni, lumii şi 
lui Dumnezeu. 


În sfârşit, vorbirea despre Duhul Sfânt introduce distincţia dintre 
duhul uman şi Duhul divin, adică diferenţa permanentă dintre creator şi crea- 
tură, astfel încât toate afirmațiile despre Dumnezeu şi despre fiinţa sa ca Duh 
au un caracter analog. Altfel spus, deşi Dumnezeu este imanent, se susține cu 
tărie transcendenţa sa în raport cu lumea şi deşi Creatorul se aseamănă cu 
creatura, nu se ascunde marea lor deosebire. 


Totuşi, dacă vrem să ştim ce înseamnă că Dumnezeu este Duh, o cali- 
tate abstractă sau ceva mai mult, dacă vrem să ştim ce înseamnă expresia 
Dumnezeu este Spirit, ce destin are spiritul uman şi aspiraţiile sale, trebuie să 


7 Pentru Hegel noţiunea de Spirit înseamnă Spiritul subiectiv, Spiritul obiectiv şi 
Spiritul absolut. Spiritul subiectiv este Spiritul finit, adică sufletul sau intelectul sau rațiunea 
(în sens cartezian). Spiritul obiectiv se manifestă în instituțiile fundamentale ale lumii 
oamenilor, adică dreptul, moralitatea şi etica. Spiritul absolut se manifestă în lumea artei, a 
religiei şi a filozofiei. Cfr. G.W.F. HEGEL, Enciclopedia ştiinţelor filozofie. Filozofia 
spiritului, (trad. din germană de C. Floru), Humanitas, Bucureşti 1996, § 386, 486, 583. 

vedem mărturia lucrării Duhului Sfânt, adică trăirea şi cunoaşterea lui 
Dumnezeu, care este dăruită de Spirit, în creştinism şi în celelalte religii. 


3. Lucrarea universală a Duhului Sfânt prin Cristos şi Biserică 


Sfântul Duh lucrează şi este prezent în creație, în om, în celelalte tra- 
diții religioase, dar totdeauna cu referință la Cristos şi Biserica sa”. Astfel că 
universalitatea lucrării Duhului Sfânt este strâns legată de lucrarea mântui- 
toare a lui Cristos. 


Un prim element al acestei universalităţi a lucrării Duhului se întâl- 
neşte deja în creație. Vechiul Testament ne arată că Duhul lui Dumnezeu 
plutea peste ape (Gen 1,2), iar Cartea Înșelepciunii (1,7) spune că Duhul 
Domnului umple universul, îmbrățişând orice lucru, cunoaşte orice glas. 


Dacă se poate spune aşa ceva despre univers, cu atât mai mult despre 
om, care a fost creat după chipul şi asemănarea lui Dumnezeu (Gen 1,26-27). 
Dumnezeu l-a creat pe om ca să fie prezent în el, ca să aibă în el o locuință; 
a privi pe cineva cu bunăvoință, a fi unit cu el, înseamnă să fii prientul lui. 
Astfel se poate vorbi despre o prietenie originală (amicitia originalis) a 
omului cu Dumnezeu şi a lui Dumnezeu cu omul ca rod al lucrării Duhului.!9 
Vechiul Testament spune că viața în general şi cea a omului în particular este 
legată de Duhul lui Dumnezeu (Ps 104,29-30; Job 34,14-15; Qoh 12,7), de 
aceea se poate spune că omul este asemenea lui Dumnezeu şi prietenul lui 
Dumnezeu datorită Duhului primit la creaţie!!. 


8? E. DIRSCHEL, «Spirito / Spirito Santo», în: H. WALDENFELS (ed.), Nuovo 
Dizionario delle Religioni (1988), Edizioni San Paolo, Cinisello Balsamo (Milano) 1993, pp. 
915-917. 

? COMMISSIONE TEOLOGICA INTERNAZIONALE, J/ Cristianesimo e le 
religioni (1997), nr. 50-61. 

10 CONCILIUL TRIDENTIN, Ses. VI, Cap. 7: «Hanc dispostionem seu 
praeparationem iustificatio ipsa consequitur, quae non est sola pecatorum remissio (can. 11), 
sed et sanctificatio et renovatio interioris hominis per voluntariam susceptionem gratiae et 
donorum, unde homo ex iniusto fit iustus et ex inimico amicus, ut sit "heres secundum spem 
vitae aeteme" (Tit 3, 7)». Cfr. DS 1528. 

1 IOAN PAUL II, enciclica Dominum et Vivificantem, nr. 12; 34. 

Această prietenie dintre Dumnezeu şi om nu s-a maturizat pentru că 
a fost tulburată de păcat (Gen 3,4-5). Duhul întunericului i-a spus omului că 
Dumnezeu este un duşman periculos!?. În ciuda acestei distanţe, Dumnezeu 
s-a apropiat de om prin mai multe alianțe. Chipul şi asemănarea înseamnă 
chiar de la început capacitatea de relație personală cu Dumnezeu şi, deci, ca- 
pacitatea de alianță. Astfel Dumnezeu s-a apropiat de oameni prin alianţa cu 
Noe (Gen 7,1ss), cu Avraam şi cu Moise (Jud 2,23; Ex 33,11). 


În Noua Alianţă, Dumnezeu s-a apropiat atât de mult de om încât l-a 
trimis pe Fiul său în lume, întrupat prin lucrarea Duhului Sfânt în sânul 
Fecioarei Maria. Noua Alianţă, spre deosebire de cea precedentă, nu este a 
literei dar a Duhului (2 Cor 3,6). Este alianța nouă şi universală, alianța uni- 
versalității Duhului. Universalitatea înseamnă versus unum (către unul), iar 
cuvântul duh sugerează ideea de mişcare ce include direcţia, un către. Duhul 
este numit dynamis (Fap 1,8) şi dynamis include posibilitatea unei direcții. 
Din cuvintele lui Isus despre Duhul Mângâietor deducem că ființa îndreptată 
către se referă la Isus. 


Legătura dintre Duhul Sfânt şi Cristos se arată în ungerea lui Isus: Isus 
Cristos înseamnă că Isus este Unsul lui Dumnezeu prin ungerea care este Duhul: 
Duhul Domnului este asupra mea; de aceea m-a uns... (Lc 4,16, Is 61,1-2). 
Dumnezeu l-a uns pe Isus cu Duh Sfânt şi putere şi astfel pe unde trecea făcea 
bine şi vindeca pe toți cei care se aflau sub puterea diavolului (Fap 10,38). 
Spune Sfântul Irineu: În numele lui Cristos se subînţelege cel care unge, cel 
care este uns şi ungerea cu care este uns. Cel care unge este Tatăl, unsul 
este Fiul, în Duhul care este ungerea. După cum spune Cuvântul prin Isaia: 
"Duhul Domnului este asupra mea, pentru că Domnul m-a consacrat cu 


ungere” (Is 61, 1-2), indicând Tatăl care unge, Fiul uns şi ungerea care este 
Duhul”. 


2 IDEM, nr. 38. 

83 SF. IRINEU din LION, Adv. Haer. III, 18, 3 (Sch 211, 350-352). Aceeaşi idee o 
găsim aproape la fel în: SF. VASILE din CEZAREA, De Spiritu Sancto, XII, 28 (Sch 17 bis, 
344), SF. AMBROZIE din MILANO, De Spiritu Sancto, |, 3, 44 (CSEL 79, 33). 

De aceea putem afirma că universalitatea alianței Duhului este 
universalitatea alianței în Isus. El s-a oferit Tatălui în virtutea Duhului veşnic 
(Ev 9,14), cu care a fost uns. Această ungere se extinde la Cristos întreg, la 
creştinii uniți cu Duhul şi cu Biserica. Deja Sfântul Ignațiu din Antiohia 
spunea că Isus a primit ungventul pentru a răspândi neputrezirea în Biserica 
sa!*. Isus a fost uns în Iordan, după Sfântul Irineu, pentru ca noi să fim 
salvaţi primind bogăţia ungerii sale. Sfântul Grigore din Nissa a exprimat 
aceeaşi idee printr-o imagine foarte adâncă şi frumoasă: Noțiunea de ungere 
sugerează (...) că nu există nici o deosebire între Fiul şi Duhul Sfânt. De 
fapt, aşa după cum între suprafata unui corp şi ungerea cu ulei nici rațiunea 
nici simţurile nu cunosc intermediari, tot la fel este contactul imediat al 
Fiului cu Duhul; de aceea cine intră în contact cu Fiul prin credință, trebuie 
în mod necesar să intre mai întâi în contact cu uleiul. Nici o parte nu este 
lipsită de Duhul Sfânt'S. Cristos în întregime include într-un anumit fel pe 
fiecare om, deoarece Cristos s-a unit cu toţi oamenii”. Ori de câte ori ați 
făcut acestea unuia singur dintre aceşti fraţi ai mei mai mici, mie mi-aţi 
făcut-o (Mt 25,40). 


În fine, Biserica este locul privilegiat al lucrării Duhului. În ea, ca trup al 
lui Cristos, Duhul dăruieşte daruri diferite spre folosul tuturor (Z7 Cor 12,4-11). 
Spune Sfântul Irineu: Unde este Duhul Domnului, acolo este Biserica; şi unde 
este Biserica, este Duhul Domnului şi orice har!?. lar Sfântul loan Crisostom 
adaugă: Dacă Duhul Sfânt nu ar fi fost prezent, nu ar exista Biserica; dacă 
Biserica există, este un semn clar al prezenţei Duhului. 


"4 SF. IGNAȚIU din ANTIOHIA, Ad Ephesios, 17, 1 (Sch 10, 86). 

'5 SF. IRINEU din LION, Adv. Haer. III, 9, 3 (Sch 211, 112). Pentru Sf. Irineu, 
Spiritul coboară asupra lui Isus pentru «a se obişnui» să locuiască în neamul omenesc. Cfr. 
Idem, 17, 1 (330). 

' SF. GRIGORE din NISSA, De Spiritu Sancto contra Macedonianos, 16 (PG 45, 
1.321 A-B). 

17 CONCILIUL VATICAN II, Gaudium et spes, nr. 22. 

18 SF. IRINEU din LION, Adv. Haer., III, 24, 1 (Sch 211, 474). 

' SF. IOAN CRISOSTOM, Hom. Pent., 1, 4 (PG 49, 459). 

Ideea caracterului universal al lucrării Duhului apare în Noul Testa- 
ment, dar în relaţie cu misiunea de evanghelizare a Bisericii care trebuie să 
ajungă la toți oamenii. Duhul Sfânt precede şi călăuzeşte predicarea, este 
începutul misiunii la păgâni (Fap 10,19.44-47). Păcatul de la Babel va fi 
depăşit prin lucrarea Duhului. Spre deosebire de încercarea celor ce voiau să 
construiască turnul din Babel, care prin puterile lor voiau să ajungă la cer, 
locuinţa lui Dumnezeu, acum Duhul Sfânt coboară din cer ca un dar şi oferă 
posibilitatea de a vorbi toate limbile şi de a asculta, fiecare în limba sa, 
magnalia Dei (Fap 2,1-11). Turnul din Babel era un efort de a realiza uni- 
tatea fără universalitate: Să ne facem un nume, pentru a nu ne mai împrăştia 
pe pământ (Gen 11,4). Astfel, Rusaliile au fost darul universalității în unitate: 
Toți au fost umpluţi de Duhul Sfânt şi au început să vorbească în alte limbi, 
după cum le dădea lor Duhul să vorbească (Fap 2,4). În darul Duhului de 
la Rusalii trebuie să vedem şi împlinirea alianței de pe Sinai (Ex 19, 1ss) care 
devine astfel universală. 


Darul Duhului este darul lui Isus înviat şi înălțat la cer la dreapta 
Tatălui (Fap 2,32; In 14,15.26;, 15,26; 16,7, 20,22). Învierea lui Isus se 
realizează prin intervenţia Duhului (Rom 1,4; 8,11). Duhul Sfânt ne-a fost dat 
ca Duhul lui Cristos, Duhul Fiului (Rm 8,9; Gal 4,6; Fil 1,19; Fap 16,7). De 
aceea nu se poate vorbi despre o lucrare universală a Duhului ruptă de lu- 
crarea universală a lui Isus - Sfinţii Părinţi au subliniat mereu acest lucru”. 
Numai prin lucrarea Duhului, oamenii pot fi făcuți asemenea chipului lui 
Cristos înviat, noul Adam, în care omul dobândeşte în mod definitiv demni- 
tatea la care era chemat încă de la început: Cât despre noi toți, care, cu fața 
descoperită, oglindim măreţia Domnului, suntem preschimbaţi în aceeaşi 
înfăţişare tot mai măreaţă de către Domnul, care este Duh (2 Cor 3,18). 
Omul, care a fost creat după chipul lui Dumnezeu, prin prezența Duhului este 


% De exemplu, SF. IRINEU din LION, Adv. Haer., III, 17, 2 (Sch 211, 334): “ (...) 
Dominus accipiens munus a Patre ipse quoque his donavit qui ex ipso participatur, in 
universum terram mittens Spiritum Sanctum”, SF. ILARIE din POITIERS, Tr. ps., 56, 6 
(CSEL 22, 172): “Et quia exaltatus super caelos impleturus esset in terris omnia sancti spiritus 
gloria, subiecit: et super omnem terram gloria tua (Ps 57,6.12). Cum effusum super omnem 
carnem spiritus donum gloriam exaltati super caelos domini protestaretur”. 

reînoit după chipul lui Dumnezeu (sau al lui Cristos) în raport cu lucrarea 
Duhului. Tatăl este pictorul; Fiul este modelul după care omul este pictat; 
Duhul Sfânt este penelul cu care este pictat omul în creaţie şi în mântuire. 


Din cele spuse mai înainte, reiese faptul că Duhul Sfânt conduce la 
Cristos. Duhul Sfânt îi îndreaptă pe toți oamenii către Cristos, Cel Uns; 
Cristos, la rândul lui, îi îndreaptă către Tatăl. Nimeni nu ajunge la Tatăl decât 
prin Isus, pentru că el este calea (/n 14,6); însă Duhul Sfânt îi va călăuzi pe 
discipoli către adevărul întreg (In 16,12-13). Cuvântul îi va călăuzi 
(hodegesei) include calea (hodos): deci Duhul călăuzeşte pe calea care este 
Isus, care duce la Tatăl. În consecință, nimeni nu poate să spună /sus este 
Domnul decât numai prin lucrarea Duhului Sfânt (7 Cor 12,3). Termenul de 
Mângâietor folosit de Ioan ne arată că Duhul este avocatul în judecata ce a 
început la Ierusalim şi contină în istorie. Duhul Mângăâietor îl va apăra pe Isus 
de acuzele care îi vor fi aduse în discipolii săi (In 16,8-11). Duhul Sfânt este 
astfel martorul lui Cristos, şi grație lui pot fi şi discipolii. El îmi va da măr- 
turie; şi voi îmi veţi da mărturie, pentru că aţi fost cu mine încă de la 
început (In 15,26-27). 

Aşadar Duhul este darul lui Isus şi conduce la el, chiar dacă drumul : 
concret este cunoscut doar de Dumnezeu. Conciliul Vatican II a formulat 
clar: Cristos a murit pentru toți şi chemarea ultimă a omului este în mod 
efectiv una singură, aceea divină; de aceea trebuie să ştim că Duhul Sfânt 
dă tuturor posibilitatea de a veni în contact, într-un fel pe care numai 
Dumnezeu îl ştie, cu misterul pascal... Nu are sens să afirmi o universalitate 
a lucrării Duhului care să nu se găsească în relaţie cu semnificaţia lui Isus, Fiul 
întrupat, mort şi înviat. În schimb, în virtutea Duhului toți oamenii pot să intre 
în relaţie cu Isus, care a trăit, a murit şi a înviat într-un loc şi într-un timp 
concret. Pe de altă parte, lucrarea Duhului nu se limitează la dimensiunile 
intime şi personale ale omului, dar se extinde şi la cele sociale: Acest Duh este 
acelaşi care a lucrat în întruparea, în viaţa, moartea şi învierea lui Isus şi 
lucrează şi în Biserică. Deci, nu este alternativ la Cristos, nici nu umple un 


2?! CONCILIUL VATICAN II, Gaudium et spes, nr. 22. 

fel de gol, după cum s-a spus uneori, între Cristos şi Logos. Ceea ce Duhul 
realizează în inima oamenilor şi în istoria popoarelor, în culturile şi în 
religiile lor, îmbracă o valoare de pregătire evanghelică şi nu poate să nu 
aibă referință la Cristos”. 

După cum am spus deja, locul privilegiat al lucării Duhului este 
Biserica, trupul lui Cristos; dar toate popoarele sunt chemate, în diferite feluri, 
la unitatea poporului lui Dumnezeu pe care Duhul o promovează: Acest 
caracter de universalitate care înfrumuseţează şi îi aparţine numai popo- 
rului lui Dumnezeu, este chiar darul Domnului, şi prin el Biserica catolică 
în mod eficient şi fără întreruperi tinde să recapituleze întreaga omenire, cu 
toate bunurile sale, în Cristos Capul în unitatea Duhului său. (...) Deci, toți 
oamenii Sunt chemaţi la această unitate catolică a poporului lui Dumnezeu, 
care prefigurează şi promovează pacea universală şi la care într-un fel 
diferit aparţin şi sunt orânduiţi atât credincioşii catolici cât şi ceilalți cre- 
dincioşi în Cristos, dar, în ultimă analiză, toți oamenii căci sunt chemaţi la 
mântuire de către harul lui Dumnezeu”. 


4. Lucrarea Duhului Sfânt ca înţelepciune 


În tradiţia creştină vorbim despre cele şapte daruri ale Duhului Sfânt 
care pot fi rezumate la primul, şi anume: darul înțelepciunii. Însă, fiecare 
cultură are sau a avut un ideal de înțelepciune. De aceea, vom merge pe 
urmele ei în istoria oamenilor, începând cu spațiul mediteraneean pentru a 
ajunge în India şi în Asia orientală. Suntem încurajați în demersul nostru, mai 
întâi, de o afirmaţie a Conciliului Vatican II care, referindu-se la tradițiile 
religioase necreştine, spune: în ele există o anumită percepere a puterii tai- 
nice ce este prezentă în mersul lucrurilor şi în evenimentele vieţii omeneşti, 
ba, mai mult, există uneori o recunoaştere a Divinităţii supreme sau chiar 
a Tatălui. (..) Biserica Catolică nu respinge nimic din ceea ce este adevărat 


* JOAN PAUL II, enciclica Redemptoris missio, nr. 29. 
3 CONCILIUL VATICAN II, Lumen gentium, nr. 13. 

şi sfânt în aceste religii?*. Apoi, de Papa Ioan Paul al II -lea care vorbeşte 
cam în aceeaşi termeni: diferitele moduri prin care Dumnezeu în istorie are 
grijă de lume şi de om, nu numai că nu se exclud între ele, dar dimpotrivă 
se susţin şi se întrepătrund reciproc. Toate izvorăsc şi conduc către veşnicul 
plan înțelept şi iubitor prin care Dumnezeu a hotărât de mai înainte ca 
oamenii să fie asemenea cu chipul Fiului său (Rom 8,29)? . 


În privinţa termenului de înțelepciune, observăm de la bun început că, 
fiind legat de religie sau de filozofie, a asumat în decursul istoriei mai multe sem- 
nificații. Astfel, din punct de vedere etimologic, înțelepciune în limba română vine 
de la latinescul intellectus (intus-legere), şi la acest nivel, înțelegem că înțelep- 
ciunea unei persoane depinde de ceea ce vede, citeşte şi cunoaşte. Din punct de 
vedere tipologic, înțelepciunea a îmbrăcat următoarele forme: capacitate antropo- 
logică de a face față existenței (forma cea mai veche şi mai răspândită), sistem 
rațional (interpretarea cosmosului, filozofie, începuturile ştiinţei); şi în fine perso- 
nificare, ipostază, zeitate sau atribut al lui Dumnezeu. 

Orice încercare de a oferi mai multe amănunte sfârşeşte prin a se bloca 
într-un anume context istoric. Totuşi, putem să comparăm, de exemplu, 
prajnaparamita (înţelepciunea perfectă) a Budismului Mahayana cu imagi- 
nea sofiei din religia ebraică, descoperind analogii surprinzătoare. În cazul - 
acesta avem chiar corespondențe cronologice: ipostazierea ambelor concepții 
despre înţelepciune a avut loc în jurul anului 200 î.Cr. şi a dat naştere la 
concepte asemănătoare. Totuşi, diferențele de conținut sunt foarte mari: 
Prajnaparamita reprezintă o personificare a intuiției budiste care se întrupează 
în vacuitatea lumii şi nu prezintă nici o legătură cu vreo idee de Dumnezeu; 
Sofia ebraică s-a schimbat într-o ipostază divină care poate reprezenta foarte 
bine un fel de mijlocitor divin al creaţiei, identificabil cu Legea (Torah). 
Situaţia este la fel dacă încercăm să facem comparații între concepțiile despre 
înțelepciune din Egipt, Mesopotamia, Iran: fiecare din ele îşi păstrează parti- 
cularitățile şi nu poate fi total asimilată la alte forme. În general, singurul 


2 CONCILIUL VATICAN II, Nostra aetate, nr. 2. 
* IOAN PAUL II, enciclica Veritatis splendor, nr. 45. 

element comun este trecerea, în tematizarea înțelepciunii, de la capacitatea 
antropologică la o figură sau persoană religioasă centrală care se propune ca 
mijlocitoare a înțelepciunii însăşi. În virtutea acestei mişcări de trecere, înțe- 
lepciunea se schimbă din subiect în obiect; o capacitate antropologică de intu- 
iție devine o formă de revelație a cosmosului sau a lui Dumnezeu. Conţinutul 
înțelepciunii, ca intuiție a coerenței lumii şi a vieții, asumă un caracter religios. 
Această dezvoltare nu a avut loc în mod egal pentru toate tipurile de înțelep- 
ciune cunoscute. Astfel, cu excepţia Israelului şi a Iranului, nu s-a verificat în 
Orientul Apropiat şi în Grecia?. 

Vom începe vizita noastră istorică şi geografică cu spaţiul medite- 
raneean şi european care este marcat de filozofia greacă şi de Biblia ebraică. 
În antichitatea greacă, idealul înțeleptului a fost idealul cel mai înalt. Grecii 
au conceput chiar filozofia ca iubirea înțelepciunii. După Diogene Laerţiu, 
termenul provine de la Pitagora şi a fost recuperat de Platon şi Aristotel care 
i-au atribuit valoare normativă”. Platon consideră că înţelepciunea este 
virtutea supremă,” iar Aristotel face o distincție între înțelepciunea practică 
care se verifică în viaţa zilnică (phronesis) şi înțelepciunea speculativă 
(sophia) care se ocupă de primele principii” . Distincția aceasta a marcat tre- 
cerea către înțelepciunea sistematică, adică filozofia. Să mai amintim aici, că 
Socrate, opunându-se sofiştilor, a evitat conceptul de înțelepciune rezer- 
vându-l numai lui Dumnezeu”. În sfârşit, după stoici, înțeleptul are urmă- 
toarele caracteristici: trăieşte în armonie cu lumea, toate legile cosmosului 
(ale universului) se repercutează asupra lui, contemplă cerul înstelat şi trăieşte 
sentimentul profund al ordinii lucrurilor". 


% K, RUDOLPH, «Sapienza», în: M. ELIADE (ed.), The Encyclopedia of Religion, 
Macmillan Publishing Company, New York 1986; am consultat versiunea italiană: 
Enciclopedia delle Religioni, vol. IV, Jaca Book, Milano 1997, pp. 547-557. 

” DIOGENE LAERTIU, Vite dei filosofi 1,12. 

238 PLATON, Republica 441 c-d. 

ARISTOTEL, Etica Nicomahă 6, 6, 1. 

% PLATON, Apologia lui Socrate 20-22. 

31). DIDIER, Dicţionar de filosofie (Larousse 1991), cuvântul «înţelepciune», 

„Editura Univers Enciclopedic, Bucureşti 1996, p. 170. 

Aceeaşi conotaţie cosmică şi existențială, înțelepciunea o are într-un 
prim stadiu şi pentru omul biblic. Aici înțelepciunea este o artă de a trăi care 
derivă din experienţa vieții cotidiene. Într-un moment succesiv, după exil, 
înțelepciunea dobândeşte o caracteristică deosebită fiind legată de experiența 
credinţei. Începutul înțelepciunii este frica de Domnul (Prov 1,7), iar adevă- 
rata înțelepciune vine de la Dumnezeu (Prov 2,5-6). Deseori este personi- 
ficată şi este asociată la opera creatoare a lui Dumnezeu (Prov 8-9). După ce 
a fost pusă în legătură cu experienţa istorică a Israelului, Înţelepciunea se 
identifică cu Legea de pe Sinai şi ca un fel de privilegiu acordat poporului pe 
care Dumnezeu şi l-a ales ca martor, ea îşi stabileşte locuinţa în Israel (Sir 
24). Astfel, Înţelepciunea este pomul vieții de care omul s-a îndepărtat dar 
acum îi este oferit de către Dumnezeu. Dumnezeul înțelepților este asemenea 
cu Dumnezeul lui Avram. 


De asemenea, Biblia leagă trăirea omului în universul acesta de Legea lui 
Jahve. Cel care reuşeşte în viață nu este cel pervers dar cel drept care trăieşte 
ascultând de Javhe: frica de Domnul este începutul înţelepciunii (Prov 1,6). 
Dumnezeu ştie să-l facă pe om după chipul său, ceea ce implică o anumită 
filiaţiune (Gen 5,2), dar ştie să dea naştere unei înțelepciuni înainte de orice 
creaţie (Prov 8,25s). Dumnezeu a formulat această înțelepciune (Job 28,27) 
care în sine este inaccesibilă. Ben Sirach admiră slava lui Dumnezeu în 
lucrarea sa, teribilă şi foarte mare, şi puterea sa este minunată (Sir 43,29). 
Dă înţelepciunea sa oamenilor evlavioşi (Sir 43,33), o sădeşte în Israel şi ea 
creşte ca un pom din care oamenii se pot hrăni. 


În sfârşit, printre duhurile care sunt mesagerii lui Dumnezeu (Ps 104,4) 
este unul care participă la sfințenia lui Dumnezeu (Zs 63,10). Dumnezeu promite 
să-l reverse asupra poporului său (Ez 39,29). După Cartea Înţelepciunii lui 
Solomon (7,22), voind Dumnezeu să sfințească pe poporul său (Lev 19), a 
pus Duhul său în înțelepciune, deoarece l-a făcut pe om după chipul naturii 

sale (2,23). Duhul umple universul (1,7), dar, cum se spune în Înţelepciunea 
lui Solomon (7,7), ajunge şi la fiii lui David”. 


Creştinismul din prima perioadă a Bisericii a preluat vechile concepții 
ebraice despre înțelepciune. Astfel, Isus este văzut ca o întrupare a înțe- 
lepciunii (Lc 7,35, Mt 23,34-36). El este plin de înțelepciune chiar din copi- 
lărie (Lc 2,40; 2,52). Gesturile şi cuvintele sale dau dovadă că este înțelept 
(Mc 6,2; Mt 13,54). Sfântul apostol Paul (7 Cor 1,22-30) predică un Mesia 
răstignit, adevărată Înţelepciune care vine de la Dumnezeu şi nebunie în ochii 
lumii care se crede înțeleaptă*. În scrisoarea Sfântului Iacob se acceptă 
principiul în baza căruia înţelepciunea se dovedeşte în practica etico-morală. 
Viaţa creştină este înțelepciunea care se manifestă în ea. (lac 3,13-17; 1,5). 
Vechea idee despre înțelepciune reapare aici, dar sub formă de virtute creştină 
care serveşte pentru a trece cu bine printre evenimentele vieții. 


Inspirându-se din Sfânta Scriptură, tradiția creştină insistă asupra celor 
şapte daruri ale Duhului Sfânt pentru a preciza plenitudinea darurilor aduse 
de către Duhul lui Isus. Toate aceste daruri se rezumă la înțelepciune care 
trebuie să încoroneze capetele creştinilor aşa după cum odinioară se afla pe 
frunţile regilor”. 


*H. CAZELLES, «Dionella Bibbia. Dio nell'AT», în: P. POUPARD (ed.), Grande 
Dizionario delle Religioni, (1985), Cittadella Editrice, Assisi 1990?, pp. 530-531; Id., «Le 
Dieu d'Abraham», în: Les Quatre Fleuves 6 (Paris 1976) 5-17. 

5 «La littérature de Sagesse», în: Théo. Nouvelle encyclopédie catholique, Fayard, 
Paris 1989, p. 252. 

3 În privința celor şapte daruri ale Duhului Sfânt, tradiția creştină s-a inspirat dintr- 
un text din profetul Isaia (11, 2-3) care descrie calitățile ce vor fi primite de Mesia de la 
Dumnezeu. «Şi se va odihni peste El Duhul lui Dumnezeu, duhul înțelepciunii şi al înțelegerii» 
(două daruri pentru a înțelege planul lui Dumnezeu - înțelegerea -, şi pentru a vedea cum 
trebuie să trăiască în funcţie de acest plan - înțelepciunea), «duhul sfatului şi al tăriei» (două 
daruri pentru a hotărî - sfatul -, cum trebuie să se trăiască şi pentru a avea curajul de a trăi - 
tăria), «duhul cunoștinței şi al fricii de Domnul» (două daruri pentru a descoperi cine este 
Dumnezeu - cunoştinţa -, şi pentru a respecta alianța cu El - frica). Darul fricii s-a împărțit în 
două pentru a avea astfel cele şapte daruri: frica şi evlavia. Sf. Ambrozie foloseşte pentru 
prima dată această listă de șapte daruri ale Duhului Sfânt (sfârşitul secolului IV). De atunci 
încoace, lista se află în diferite liturgii ale mirului. Cfr. «Les dons du Saint-Esprit», în: Théo, 
cit., p. 960. 

Ideea de înţelepciune o găsim şi în gnosticism, în special în doctrina 
valentinienilor. Înţelepciunea gnostică (sophia sau pistis sophia = credința 
înțelepciune) reprezintă o imagine a autoînstrăinării lui Dumnezeu în emana- 
ţie şi în oglindire. Cu alte cuvinte, constituie un aspect feminin al lui Dumne- 
zeu, dar în acelaşi timp nu-i micşorează unitatea perfectă. 


Înţelepciunea ca eon este consoarta Mântuitorului, strâns legată de procesul 

demiurgic (cosmologic) şi de cel soteriologic. În spatele acestor concepții 
redescoperim tradiția sapiențială ebraică în forma ei mai recentă. 

Rămânând în aceeaşi zonă geografică şi culturală, să vedem concepția 
despre înţelepciune în Mesopotamia (Sumer şi Babilonia). Mai întâi trebuie 
spus că nu găsim aici o concepţie unitară despre înţelepciune. Elementul 
dominant al acesteia era constituit dintr-o anumită îndemânare în înțelegerea 
intuitivă a lumii, a fiinţelor umane şi a societății. Într-un prim moment, înțe- 
lepciunea are o origine divină, iar ulterior se împarte în înțelepciune divină şi 
umană, împărțire care a dus la o criză a tradiției sapiențiale. Ideea fundamen- 
tală a acesteia consta în ceea ce specialiştii au numit legătura dintre faptă şi 
răsplată, adică anumite fapte au sau pot avea urmări specifice în viața oame- 
nilor. În fine, depozitul acestei înțelepciuni era şcoala, ai cărei profesori erau 
scribii, care erau consideraţi din acest motiv cei mai înţelepţi dintre toți. 
Înţelepciunea îşi avea propria autoritate din urmele care ofereau posibilitatea 
de a recunoaşte originea divină (în mod special în figurile Utu, Shamash, 
Ninurta, Enki, Inanna) sau din legătura cu anumite personaje umane preis- 
torice (Shuruppak, Gilgamesh). Dogma legăturii dintre faptă şi răsplată a 
blocat formularea unor noi întrebări şi în cele din urmă tradiția sapiențială 
mesopotamiană a intrat în criză. Dar a primit un impuls nou din partea 
sumerienilor. Începuturile înțelepciunii aici trebuie căutate în aşa zisele Jiste 
sau inventare în care limba era folosită ca instrument pentru a face inventarul 
lumii şi a-i conferi cel puţin într-o anumită măsură o ordine, o sistematizare. 

Acest tip de înțelepciune a fost numit înțelepciunea listelor şi a fost consi- 
derat prima încercare de metodă științifică’. 


De la simpla enumerare a obiectelor s-a ajuns la aprecierea lor, ceea 
ce a dat naştere unor certuri. Acest tip de înțelepciune a fost numit înelep- 
ciunea valorilor.” În afară de acestea, mai găsim aici înțelepciunea eveni- 
mentelor, sfaturile şi alte genuri literare. În felul acesta înțelepciunea a căutat 
să formuleze şi să lumineze cu propria intuiție regulile fundamentale care gu- 
vernează cosmosul. Zeii au stabilit o ordine mondială dreaptă; oamenii trebuie 
să înveţe regulile şi să se comporte ca atare. Provocarea pe care au adus-o 
evenimentele istorice.dogmei faptă şi răsplată au făcut ca înțelepciunea să 
intre în criză. Drept urmare apare imaginea dreptului Suferind care dezvoltă 
următoarea temă: lucrarea lui Dumnezeu nu poate fi înțeleasă, iar înțelep- 
ciunea sa diferă de cea a fiinţelor umane. Din moment ce intuiţia ordinei care 
guvernează lumea este negată ființelor omeneşti, legătura dintre faptă şi răs- 
plată dispare, dar nu este părăsită complet. În tot acest proces observăm cum 
înțelepciunea treptat părăseşte pământul pentru a se schimba în sistem supra- 
temporal, parte a lumii divine căreia îi aparţinea de fapt chiar de la început. 


În lumea iraniană şi a Zoroastrismului înțelepciunea are ca reprezen- 
tanți pe suveranii din perioada preistorică şi sasanidă, pe viziri şi pe preoți. Ca 
şi în cazul evreilor şi mesopotamienilor, şi aici adunarea şi transmiterea litera- 
turii sapiențiale exprimată în proverbe, maxime, sfaturi etc. era datoria şcolilor 
sacerdotale sau de pe lângă temple. Din moment ce gândirea, împreună cu 
cuvântul şi fapt, desfăşura un rol dominant în Zoroastrism, se dădea o atenţie 
deosebită cunoaşterii religioase. Aceasta din urmă era identificată cu înțelep- 
ciunea. Dar cunoaştera în chestiune avea şi un caracter lumesc, nu numai reli- 
gios. Oricum, orice fel de înțelepciune provine dintr-un singur izvor, care 
duce la Dumnezeu. 


55 W. von SODEN, «Leistung und Grenze sumerischer und babylonischer 
Wissenschaft», în: Welt als Geschichte 2 (1936) pp. 411-464; 509-557. 
% HH. SCHMID, Wesen und Geschichte der Weisheit, Berlin 1966. 

Înţelepciunea ca personaj sau ipostază cerească, Duh al înțelepciunii 
apare în lucrarea intitulată Menog i Khrad - un fel de catehism al Zoroas- 
trismului. Aici înțelepciunea este concepută ca unul dintre sfinții nemuritori. 
Ea este înțelepciunea originară a cerurilor şi a lumii; locuieşte împreună cu 
Ohrmazd Domnul şi combină în sine orice fel de înțelepciune (57,3-32). A 
fost creată de Ohrmazd (8,3; 8,8) şi prin ea a creat lumea (1,11; 1,49; 57,5); 
prin opera sa Ohrmazd menține cosmosul în existență (1,12). Rolul ei cel mai 
important este instruirea şi, uneori, revelația. 


Pentru egipteni, conceptul de ordine cosmică (maat) este fundamental 
pentru ideea de înțelepciune. Zeița Maat era fiica lui Ra, zeul soarelui şi 
simboliza adevărul, dreptatea şi ordinea cosmică şi socială. Faraonul era 
reprezentantul ei pe acest pământ. Cel înțelept trebuia să acționeze ca Maat, 
dacă se supunea ei, avea succesul garantat, dacă nu, îşi atrăgea pedeapsa. 


Înţelepciunea oferea regulile necesare, bazate pe tradiţie şi experiență. 
Exemple de înțelepciune sau de sfaturi sau de învățături găsim încă din anul 
2800 î.Cr. Virtuţile celui înțelept sunt modestia, corectitudinea, autocontrolul, 
supunera şi tăcerea. Totuşi, găsim şi în Egipt dogma conexiunii dintre faptă 
şi răsplată, dar ea face parte din hotărârile de nepătruns ale divinității. Autori- 
tatea, tradiția, umilința, prudenţa, tăcerea sunt în continuare argumente ale 
înţelepciunii. În ultima vreme, înţelepciunea şi evlavia se identifică. Maat se 
oferea principiului divin (Ra). Credincioşii nu o mai însoțesc acum pe Mâat 
dar pe Dumnezeu care garantează legătura dintre faptă şi răsplată. De data 
aceasta, înțelepciunea constă în cunoaşterea lui Dumnezeu şi a liberului său 
arbitru. Sub acest aspect, probabil că Egiptul a influenţa lumea biblică. 


În India, o parte din cea mai veche literatură sapienţială se află adu- 
nată în culegerile de înțelepciune proverbială compuse pentru edificare suve- 
ranilor sau a guvernanțţilor. Mahabarata, epopeea naţională indiană, conține 
în secțiunile sale didactice mare parte din această veche tradiție sapienţială. 
Ea conține în mod deosebit Bhagavadgita. Rolul deosebit jucat de cunoaştere 
şi de intuiție (jnana) în gândirea antică indiană (în special în Upanishad) a dat 
înţelepciunii un rol central în India. Cu greu se poate deosebi această înțelep- 
ciune de filozofie şi la rândul ei filozofia de religie, fiecare are ceva din 

caracteristicile celeilalte. Totuşi, filozofia şi religia brahmanică nu au ajuns să 
personifice înțelepciunea sau cunoaşterea. Pasul acesta a fost făcut de Budism 
care a dat o formă nouă idealului de cunoaştere indiană, calea mântuirii prin 
ciclul renaşterilor (samsara). Ipostazierea gnosei mântuitoare sau a înțelep- 
ciunii transcendentale a fost înfăptuită de budismul Mahayana care a avut loc 
la începutul secolui I î.Cr. Avem aici o realitate numită perfecțiunea înțelep- 
ciunii (prajnaparamita, literal: înțelepciunea care a trecut pe malul celălalt). 
Începând din secolul al VI -lea, Tantrismul a dat o interpretare ritualistă ope- 
relor tradiției Prajnaparamita. 


Cum spuneam mai înainte, există un paralelism între înțelepciunea 
budistă şi cea ebraică. De fapt, cărțile sapienţiale budiste introduc un nou tip 
de cunoaştere în legătură cu mântuirea, o intuiţie a vacuităţii existenței, ga- 
ranţia libertăţii. Virtutea intuiţiei este personificată ca Zeița Înţelepciunii, 
Prajnaparamita. Sub această formă este considerată ca mama tuturor Buda. 
În iconografie, Prajnaparamita este reprezentată cu două, patru, şase, zece 
sau douăsprezece brațe. Culoarea este albă sau aurită; lotusul şi cartea (colo- 
rată în albastru sau roşu) sunt simbolurile sale. Omul simplu vedea în ea pe 
zeița de la care se poate obține bunăstare şi binecuvântări. lar teologii budişti 
o consideră ca o simplă manifestare spirituală a înţelepciunii mântuitoare sau 
iluminatoare, înțelepciune care conţine şi susține toate lucrurile şi se numeşte 
mama iluminării. Şcoala tantrică a produs formule magice (mantra) pentru 
a o îmbuna pe Prajnaparamita. Recitarea acestor formule duce la eliberarea 
celui credincios ei şi obține merite dacă este oferită pentru alţii. În această 
formă de budism, imaginea Înţelepciunii uneşte în sine toate aspectele religiei, 
atât cele teoretice cât şi cele practice". 


În încheiere, câteva cuvinte despre China unde înțelepciunea are legă- 
turi sporadice cu religia. În confucianism, înțelepciunea are un caracter etico- 
moral, ca în lumea greacă unde înțelepciunea constă în arta de a evita 
extremele şi de a urma calea de mijloc. Una din cele cinci virtuţi cardinale ce 


3 HEINRICH ZIMMER, Filozofiile Indiei (1951), Editura Humanitas, Bucureşti 
1997, pp. 311-398. 

caracterizează omul învăţat este numită chih (înțelepciune) şi cuprinde cu- 
noaşterea naturii umane şi a societății, stăpânirea limbii şi un comportament 
practic în conformitate cu regulile confucianismului. Simţul a ceea ce este 
drept şi a ceea ce este nedrept este începutul înțelepciunii”. Fiecare om 
poate deveni înțelept, dar are nevoie de educaţie şi de practică - lumea chi- 
neză consideră că omul este bun prin natura sa, ca şi în gândirea greacă. Însă, 
înțeleptul poate fi depăşit de omul sfânt (sheng-jen), adică de cel care aderă 
perfect la toate principiile confucianismului (li), trăieşte în armonie cu natura 
şi cu societatea. 

Aşadar, urmele Cuvântului-Înțelepciunii-Spiritului divin din dorința 
religioasă a Orientului confirmă relaţiile lui Dumnezeu cu omenirea în cursul 
istoriei mântuirii. De la început până la sfârşit, istoria este o istorie a mântuirii, 
adică un dialog pe care Dumnezeu l-a avut cu oamenii chiar din zorii tim- 
purilor şi care prin diferite faze îi conduce spre destinul ales mai dinainte de 
EI. Cuvântul-Înţelepciune-Spirit este dovada acestui angajament din partea 
lui Dumnezeu care se înfătuieşte pe deplin în Cuvântul-Înţelepciune făcut trup 
şi în dăruirea Spiritului”. 


Concluzii 


La sfârşitul acestei conferințe, vrem să răspundem la următoarea 
întrebare: religiile necreştine oferă sau nu oferă mântuirea membrilor lor? 


1) Mântuirea în afara Bisercii pentru cei care trăiesc conform 
conştiinţei nu se produce independent de Cristos şi Biserica sa“. Mântuirea 
se realizează datorită prezenței universale a Duhului Sfânt, care nu poate fi 


38 FUNG YU-LAN, A History of Chinese Philosophy, vol. 1, Peiping 1937-1953, 
Princeton 1952-1953°, p. 121. l A l 

3 J. DUPUIS, Verso una teologia del pluralismo religioso, Queriniana, Brescia 
1997, p. 66. 

+ COMMISSIONE TEOLOGICA INTERNAZIONALE, 7l Cristianesimo e le 
religioni (1997), nr. 81-87. 

separat de misterul pascal al lui Isus*!. Conciliul Vatican II recunoaşte că în 
celelalte religii există raze de adevăr care luminează pe fiecare om“, semințe 
ale Cuvântului“, care prin hotărârea lui Dumnezeu conţin lucruri bune şi 
adevărate“, că se găsesc elemente de adevăr, de har şi de bine nu numai în 
inimile oamenilor, dar şi în riturile şi în obiceiurile popoarelor, chiar dacă 
totul trebuie să fie însănătoşit, înălțat şi completat. 


2) Lucrarea universală a Duhului: Sfânt nu poate fi separată nici nu 
poate fi confundată cu lucrarea particulară pe care Duhul o desfăşoară în 
trupul lui Cristos care este Biserica. Sfântul Duh este prezent nu numai în 
oamenii de bunăvoință luați individual, dar şi în societate, în istorie, în po- 
poare, în culturi, în relgii, dar totdeauna cu referință la Cristos“. Prezenţa 
universală şi prezența particulară a Duhului Sfânt derivă din misterul pascal 
şi, chiar dacă se deosebesc, totuşi nu pot fi separate; ambele sunt legate de 
misterul mântuirii în Cristos. 


3) Lucrarea Duhului Sfânt este prezentă în celelalte religii, iar acestea 
o oglindesc chiar dacă ele conţin /acune, insuficiențe, erori“. 


4) De vreme ce Duhul lu: Cnstos este prezent în religii, nu poate fi exclu- 
să posibilitatea ca acestea, să exercite un anumit rol mântuitor, adică să ajute pe 
oameni să ajungă la scopul ultim, în ciuda ambiguității lor. În religii se pune în evi- 
dență în mod explicit relația omului cu Absolutul, dimensiunea sa transcendentă. 
De asemenea, cultunle şi istoria popoarelor pot fi atinse de elemente de har. 


5) În celelalte religii lucrează acelaşi Duh care călăuzeşte Biserica; 
totuşi prezența universală a Duhului nu poate fi pusă pe acelaşi plan cu 
prezenţa sa particulară în Biserica lui Cristos. Nu se esclude valoarea salvifică 
a religiilor, dar nu se poate spune că totul în ele este mântuitor. Să nu uităm 


“ CONCILIUL VATICAN II, Gaudium et spes, nr. 22; IOAN PAUL II, encic. 
Redemptoris missio, nr. 10. 

4 CONCILIUL VATICAN II, Nostra aetate, nr. 2. 

8 CONCILIUL VATICAN II, Ad gentes, nr. 11. 

“ CONCILIUL VATICAN II, Optatam totius, nr. 16. 

% CONCILIUL VATICAN II, Ad genetes, nr. 9, Lumen gentium, nr. 17. 

“ IOAN PAUL II, enciclica Redemptoris missio, nr. 28-29. 

* IDEM, nr. 55. 

de prezenţa spiritului răului, de moştenirea păcatului, de imperfecțiunea 
răspunsului uman la lucrarea lui Dumnezeu. Numai Biserica este trupul lui 
Cristos, şi numai în ea este dată cu toată intensitatea prezența Duhului, de 
aceea toți oamenii trebuie să caute să facă parte din Biserica lui Cristos şi să 
participe în mod deplin la darurile mântuitoare care se găsesc numai în ea“. 
Religiile pot exercita rolul de praeparatio evangelica, pot pregăti popoarele 
şi culturile la primirea evenimentului salvific care a avut loc deja; dar funcția 
lor nu poate fi comparată cu aceea a Vechiului Testament, care a pregătit 
evenimentul Isus Cristos. 


6) Mântuirea se obține prin darul Duhului Sfânt în Cristos, dar este 
necesar răspunsul şi acceptarea umană. Religiile pot ajuta omul să răspundă, 
întrucât îl determină să-l caute pe Dumnezeu, să lucreze conform conştiinţei, 
să trăiască o viață dreaptă”. Căutarea binelui este în cele din urmă o atitudine 
religioasă“, este răspunsul uman la invitaţia divină care se primeşte totdeauna 
în Cristos şi prin Cristos. Aceste dimensiuni obiective şi subiective, descen- 
dente şi ascendente, trebuie să se compună într-o unitate, după cum se com- 
pun în misterul lui Cristos. De aceea, în termenii indicaţi, religiile pot fi un 
mijloc care ajută la mântuirea propriilor membri, dar nu se pot compara cu 
funcția Bisericii. 

7) Faptul că pot exista elemente salvifice în religii nu implică, prin 
sine, o judecată asupra prezenţei unor astfel de elemente în fiecare din religiile 
concrete. Pe de altă parte, iubirea lui Dumnezeu şi a aproapelui, posibilă în 
ultimă instanţă în Isus Cristos singurul mijlocitor, este singura cale pentru a 
ajunge la Dumnezeu însuşi. Religiile pot fi purtătoare de adevăruri salvifice 
numai întrucât conduc oamenii la adevărata iubire. 


În final, adaug o mărturie personală. Când eram copil, îmi plăcea să 
merg dimineaţa la sfânta liturghie. Casa natală este îndreptată cu faţa către 


+8 IBIDEM. 

“ CONCILIUL VATICAN II, Lumen gentium, nr. 16, IOAN PAUL II, enciclica 
Veritatis splendor, nr. 94. Papa scrie aici că simţul moral al popoarelor şi tradiţiile religioase 
pun în evidenţă lucrarea Duhului lui Dumnezeu. 

* JOAN PAUL II, enciclica Veritatis splendor, nr. 9; 12. 

răsărit, dar şi drumul care duce către biserică este orientat spre răsărit. Mi-a 


rămas impregnată în memorie ca o imagine vie, soarele răsărind de după dea- - 


lurile înverzite şi sunetul clopotelor bisercii care îi chema pe creştinii din sat 
la liturghie. Pe fondul acestei imagini, îmi doresc să vină cât mai repede ziua 
în care soarele să se bucure deasupra tuturor creştinilor din țară, chemaţi de 
clopotele bisericilor catolice şi ortodoxe deopotrivă să cânte un singur Amin 
şi să celebreze o singură Euharistie pentru a fi găsiți împreună şi la Înviere. 


pr. Wilhelm DANCĂ 


Summary 


The conference is focused on two basic affirmations: the Holy Spirit was attending 
in the world before the Christ's glorification and the Spirit of the Lord is present 
actively outside of the Church. Therefore we can speak about the universal and the 
particular work of the Holy Spirit, but always in relationship with Jesus Christ and 
his Church. I uphold that trying to explain very shortly the attendance of the Holy 
Spirit as wisdom, wich allow us to get into touch with the non christian peoples. The 
conclusions have a pneumatological character and belong to the point of vue of the 
christian theology of religions. 

COMENTARII, ÎNTREBĂRI ȘI DISCUȚII 


Întrebare: La un moment dat aţi spus, că omul când moare pierde 
suflarea de viaţă. Aş dori să se explice aceasta în legătură cu acel refaim, 
umbrele care în Vechiul Testament nu dispar. În al doilea rând, s-a spus că 
Spiritul ar fi o ființă intermediară între Dumnezeu şi creaturi. Şi al treilea, 
vreau să ne prezinte puţin raportul dintre basar, ruah, nepheş, psyche şi 
pneuma în procesul de dezvoltare al revelaţiei în legătură, dacă se poate, cu 
escatologia, pentru că Duhul în vechiul Testament şi Noul Testament, 
pregăteşte eschata. 


Răspuns (mons. Vladimir PETERCĂ): Văd că sunt trei întrebări, 
ne-am înțeles frățeşte şi ecumenic cu părintele Semen, ca la a treia să vă răs- 
pundă părintele. 


Orice discuție şi prezentare a noastră nu poate avea un caracter exha- 
ustiv. Pentru noțiunea aceasta de Duh, cu toate implicaţiile şi relațiile care se 
creează în limbajul Vechiului Testament, cred că trebuie să ne întoarcem la 
un punct de plecare aşa cum îl defineşte Isus Cristos: Duhul suflă unde vrea, 
noi îi auzim şoapta, dar nu ştim nici de unde vine, nici unde pleacă (In 3,8). 
Cu aceasta cred că am clarificat definiția cea mai clasică a Duhului pe care ar 
trebui să o dăm. Acum revenim la prima întrebare. Aşa cum am spus, al doi- 
lea sens al termenului ruah este cel de suflare sau răsuflare, care asemenea 
vântului din natură, susține şi însufleţeşte trupul omului. Omul nu stăpâneşte 
această suflare pentru că îi este dată de Dumnezeu, viaţa este părticică din 
creaţia lui Dumnezeu, mă refer la viaţa omului, iar această suflare vine de la 
Dumnezeu, iar când această răsuflare se stinge, omul moare. Am aici o 
referință la Job 34,14-15. Raportând termenul de ruah la sensul de suflare în 
perspectiva Cărţii lui Job, cred că există o logică, adică logica Vechiului 
Testament, care era astfel: sfârşitul vieţii îl ducea pe om în lumea cealaltă, în 
şeol, iar viața însemna în acest caz un fel de destrămare, dizolvare a ei. Acest 


